16/07/2019 | Administración LocalMunicipal
Miño
Decreto de Alcaldía delegacións xenéricas correspondentes ás Áreas de Goberno Municipais

Logo de ver que por Decreto de Alcaldía 536/2019, creáronse as áreas de goberno local, en uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á alcaldía. A Área de Economía, Facenda, Seguridade Cidadá, Protección Civil, Novas Tecnoloxías e Sociedade Dixital, será responsabilidade da alcaldía. De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local e os artigos 43 e 44 do Regulamento de Organización, Funcionamento e Réxime Xurídico da Entidades Locais, e co fin de conquerir unha maior celeridade e eficacia na xestión municipal, pola presente RESOLVO: PRIMEIRO.- Efectuar a favor dos Sres./as. concelleiros/as membros da Xunta de Goberno Local as seguintes delegacións xenéricas correspondentes ás áreas e/ou materias que se relacionan: 1.- A Dona Iram Yerbes Martinez de Ibarreta, delegáselle a Área de Educación, Cultura, Comunicación, Participación Cidadá, Transparencia e Igualdade.2.- A Dona Sofia Marta Remartinez Cotfas, delegáselle a Área de Atención ao cidadá, Urbanismo e Réxime Interno e Persoal.3.- A Dona Yuly Andrea Rodriguez de Medina Guenaga, delegáselle a Área de Servizos Sociais, Benestar, Emprego, Turismo, Deporte, Promoción Económica e Tecido Asociativo.4.- A Don Jairo Jesus Oscar Ruben Lamar Perez Arda, delegáselle a Área de Obras, Infraestruturas, Contratación, Medioambiente, Zonas Verdes, Praias e Servizos Xerais. SEGUNDO.- As delegacións xenéricas acordadas no apartado anterior a prol dos concelleiros/as membros da Xunta de Goberno Local, suxeitaranse ao seguinte réxime xurídico: 1.- As facultades que se delegan son todas as que sexan de competencia da alcaldía presidencia comprendidas dentro de estes servizos, das indelegables segundo o artigo 21.3 da Lei 7/1985, de 2 de abril, as delegadas na Xunta de Goberno ou atribuídas expresamente a outros órganos de goberno do Concello, e abarcará a facultade de dirixir os servizos correspondentes e xestionalos en xeral, incluíndo a facultade de resolver mediante actos administrativos que afecten a terceiros, agás a incoación dos expedientes con contido económico por importe superior a 3.000 euros.2.- O ámbito de actuación a que se refiren esta delegación será o correspondente a todo o termino municipal e comprenderá a área obxecto de delegación, surtindo efectos dende a data do presente decreto.3.- O exercicio das facultades por delegación deberá facerse constar nas resolucións que se diten, de conformidade co disposto no artigo 9.4 da Lei 40/2015, do 1 de outubro.4.- A alcaldía poderá revogar en calquera momento as delegacións efectuadas seguindo as mesmas formalidade aplicadas para outorgalas. Tamén poderá avogar en calquera momento a competencia delegada de acordo co que dispón o artigo 10 da Lei 40/2015, do 1 de outubro.5.- No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.6.- Corresponderá á alcaldía resolver as posibles dúbidas que se formulen en relación coa aplicación desta resolución.7.- Notificar a presente resolución aos concelleiros/as afectados, entendéndose aceptada a competencia delegada se no prazo de tres días hábiles dende a recepción da dita notificación, non se opoñen a mesma. TERCEIRO.- Conferir, de conformidade co disposto no artigo 43.5 e 5 do Real Decreto 2568/1986, de 28 de novembro, as seguintes delegacións especiais a favor dos seguintes concelleiros/as que se relacionan a continuación, para os servizos que igualmente se sinalan: 1.- Conferir a delegación do Servizo Turismo, Deportes, Promoción Económica e Tecido Asociativo (integrado na Área de de Servizos Sociais, Benestar, Emprego, Turismo, Deporte, Promoción Económica e Tecido Asociativo) a Don Christian Nicolas Leon Sotelo Uli.2.- Conferir a delegación do Servizo Medioambiente, Zonas Verdes, Praias e Servizos Xerais (integrado na Área de Obras, Infraestruturas, Contratación, Medioambiente, Zonas Verdes, Praias e Servizos Xerais) a Dona Eva Belen Garcia Ariño Connor.3.- Conferir a delegación do Servizo Novas Tecnoloxías e Sociedade Dixital (integrado na Área de Economía, Facenda, Seguridade Cidadá, Protección Civil, Novas Tecnoloxías e Sociedade Dixital) a Don Bowen Repiso Rossetto.4.- Conferir a delegación do Servizo de Igualdade (Área de Educación, Cultura, Comunicación, Participación Cidadá, Transparencia e Igualdade) a Dona Vinyet Banescu Keita. CUARTO.- As delegacións especiais efectuadas no apartado anterior, enténdese conferidas como delegacións da dirección interna dos servizos, pero non inclúen a facultade de resolver mediante actos administrativos que afecten a terceiros.1.- O ámbito de actuación a que se refiren as delegacións, será o correspondente a todo o termino municipal.2.- Os/as concelleiros/as responsables directos das áreas correspondentes, terán a facultade de supervisar a actuación dos concelleiros con delegacións especiais integrados na súas áreas respectivas.3.- Notificar a presente resolución aos concelleiros/as afectados, entendéndose aceptada a competencia delegada se no prazo de tres días hábiles dende a recepción da dita notificación, non se opoñen a mesma. QUINTO.- Publicar o presente decreto no BOP, sen prexuízo da súa efectividade a partir do día seguinte a data da sinatura do presente Decreto e dar conta ao pleno do Concello desta resolución na primeira sesión que celebre. Miño, 8 de xullo de 2019 O Alcalde Dou fe A Secretaria municipal Manuel Vázquez Faraldo Alejandra Rodríguez Menéndez